Zámok Ainay-le-Vieil

Zámok Ainay-le-Vieil sa nachádza v obci Ainay-le-Vieil v departemente Cher, región Centre-Val de Loire. Je to najjužnejšie položený zámok na Loire. Zámok bol postavený ako vodný. Od roku 1968 je zaradený medzi monument historique. Dejiny V 12. storočí spomenutý hrad patril Bourbonovcom, v 13. storočí ho získal mocný rod Sullyovcov. Jean de Sully dal v rokoch 1330 – 1340 vybudovať dnešný zámok, ktorý koncom 14. storočia prešiel na rodinu Culanovcov. V roku 1443 zámok získal Jacques Cœur, minister financií Karola VII., v decembri 1467 ho predal Charlesovi de Chevenon, pánovi z Bigny. Ten začal zámok prestavovať inšpirovaný talianskym neskorogotickým štýlom na pohodlný príbytok. Práce ukončil až v roku 1510 jeho syn Claude s manželkou Jacqueline de L’Hôpital. Stavba má dve vystupujúce krídla a vežu. Reštaurátorské práce uskutočnené markízom Jean-Baptiste de Bigny medzi 1855 a 1858 výrazne zmenili podobu zámku. Celý komplex je dnes obklopený polygonálnymi hradbami s okrúhlymi vežami v rohoch, dátum ich výstavby však nie je známy. Referencie Literatúra Auvergne - Berry. Der grüne Reiseführer. Travel House Media, München, 2009 Susanne Girndt (Red.): Schlösser der Loire. Bassermann, Niedernhausen, 1996 Iné projekty Commons ponúka multimediálne súbory na tému Zámok Ainay-le-Vieil Externé odkazy Oficiálna stránka Zámok v Base Mémoire Zdroj Tento článok je čiastočný alebo úplný preklad článku Schloss Ainay-le-Vieil na nemeckej Wikipédii.